b"\n_START_ARTICLE_\nFuga del gat\n_START_SECTION_\nHist\xc3\xb2ria del nom\n_START_PARAGRAPH_\nEl sobrenom ''fuga del gat'' amb la que \xc3\xa9s coneguda la sonata K. 30 de Domenico Scarlatti, no li va ser donat fins a comen\xc3\xa7aments del segle XIX, i mai va ser utilitzat pel propi compositor. El seu origen est\xc3\xa0 en una llegenda sobre com Scarlatti va crear l'inusual motiu musical, amb el qual la fuga est\xc3\xa0 constru\xc3\xafda, i que ocupa els tres primers compassos de la pe\xc3\xa7a._NEWLINE_D'acord amb aquesta fantasiosa an\xc3\xa8cdota, Scarlatti tenia un gat anomenat Pulcinella que, en un passeig sobre el teclat, va fer sonar el motiu musical. Aquest va ser immediatament escrit pel compositor, que va desenvolupar tota la pe\xc3\xa7a a partir de les notes._NEWLINE_El sobrenom va ser utilitzat en programes de concerts durant el segle XIX, i va ser utilitzat per editors com Muzio Clementi, \xc2\xa0Carl Czerny i\xc2\xa0Alessandro Longo, i pianistes com Franz Liszt.\n_START_SECTION_\nInflu\xc3\xa8ncia\n_START_PARAGRAPH_\nLa sonata K. 30 va ser publicada a Londres l'any 1739. H\xc3\xa4ndel, fam\xc3\xb3s per reutilizar la seva propia m\xc3\xbasica i la dels altres, va escriure els seus Concerti grossi\xc2\xa0Op. 6, entre finals de setembre i finals d'octubre de 1739, i els estranys intervals descendents  del segon moviment del Concerto groso\xc2\xa0n.\xc2\xba 3 s\xc3\xb3n una reminiscencia a la pe\xc3\xa7a de Scarlatti._NEWLINE_A principis del segle XIX, el te\xc3\xb2ric i compositor Anton Reicha, coneixia aquesta obra i va escriure una fuga sobre el mateix tema per les seves 36 fugues de 1803.\n_START_SECTION_\nInterpretacions\n_START_PARAGRAPH_\nLa sonata K. 30 ha sigut una pe\xc3\xa7a popular. La va interpretar Franz Liszt - que havia conegut la sonata a trav\xc3\xa9s del col\xc2\xb7leccionista de manuscrits rom\xc3\xa0, Fortunato Santini - qui la va incloure en els seus programes de concerts a Berl\xc3\xadn a principis de 1840. \xc2\xa0Ignaz Moscheles tamb\xc3\xa9 la va interpretar; en ambd\xc3\xb3s programes, la pe\xc3\xa7a apareixia sota el nom de la ''Fuga del gat''."